
Chiar ar trebui să ne mire? 


by Cosmin Țîntă | Nov 25, 2024 | Opinii | O comments 


De peste un deceniu, cercetările sociologice atestă prăbușirea galopantă a încrederii în 
partide și, în general, în scen(et)a politică impusă pe la noi. Ultimele alegeri au făcut 
demonstraţii incontestabile despre rolul copleșitor al mediului internautic în bătăliile 
electorale. lar studiile cu adevărat serioase asupra valorilor și tendinţelor din „România 
profundă” afirmă constant, de ani întregi, că doi români din trei sunt de orientare 
nationalist-suveranistă. 


Chiar ar trebui să ne mire, în aceste condiţii, rezultatul din primul tur al alegerilor 
prezidenţiale? Mai ales după batjocura și dezastrul din deceniul lohannis? Sau după 
mișcările care ne adânceau tot mai limpede în gura războiului? După lăfăiala grotescă a 
experimentului neo-marxist din ultimii ani, cu cazaciocul său lgbtq-ist și internaţionalist 
jucat fără milă pe capul românilor și care a culminat cu impunerea simbolică a unui 
comunistoid de rit nou, fără cetăţenie română, în fruntea orașului care învinsese 


comunismul din România?! 


Singurul lucru care poate mira este cum de nu a fost reperat și anihilat din timp, de către 
servicii, uraganul care se acumula pe reţelele sociale. Eu cred că e vorba, pur și simplu, de 
„efectul Trump”. Pe liniile scurte semnalele curg repede și eficient, iar cei mai mulţi 
„butonagii” au înţeles că e vremea să pună „arma la picior”. Încă se zbat ăia mai grei de cap 
și cei prea ombilical prinși în dezmăţul anti-românesc din ultimii ani, de aceea în finala cu 


Georgescu o avem pe Lasconi. 


Nu ar trebui să mire nici etichetarea aproape instantanee ca „extremist de dreapta” sau 
„Putinist” a unuia care vorbește, de fapt, despre pace. De atâta logică și argument dispun 
aparatnicii grețoasei epoci care începe să apună. După raționamentul lor, Ștefan Cel Mare, 
Mihai Viteazul sau Alexandru loan Cuza erau tot „putiniști”, că doar i-a enumerat Călin 


Georgescu pe o listă pe care era și Antonescu! 
Citește și: Politica națională, opţiunea majorităţii românilor 


Unele efecte ale rezultatului din primul tur sunt imediate: polul suveranist are, acum, lider. 
După bețe băgate prin gard, ruperi, lungi intrigi și scandaluri, s-a așternut liniștea. În doar 
câteva ore, atât Simion, cât și Șoșoacă au anunţat că-l sprijină pe Georgescu. E doar o 
chestiune de timp să se alăture și alții. De asemenea, e de remarcat că energiile anti- 
Georgescu sunt împinse pe canalul „sălvătorismului” de rit neo-marxist și rezonanţă atât 


de sovietică. Practic, se limpezesc, în sfârșit, apele! 


Altele tind să stârnească hazul, pe termen mai lung: în Sibiu, de unde fusese extras pentru 
jilţ lohannis, a câștigat Georgescu. Klausy cred că va da fuguţa de la Cotroceni direct în 
braţele mămicii lui în Germa, dă-le încolo de case și alte complicaţii de prin instanţe! Pe la 
mine, prin Timiș, aparatnicii fritzo-leniști au scremut o victorie strașnic scoasă la poză, dar 
cât o uriașă înfrângere în fapt: doar suma voturilor pentru Georgescu și Simion o snopește 
pe Lasconi, în condiţiile în care au mai fost date niște mii de voturi pe direcția suveranistă. 
lar dacă se adeverește că avem de-a face cu un „efect Trump” va fi și mai hazliu, căci vor 
cădea scuturile sistemice din jurul lui Fritz și se va lăsa cu smiorcăieli când faptele îi vor fi 


trase la răspundere. 


Multe sunt în plină desfășurare, mai analizăm, vom mai scrie... Trăim istorie pe viu, asta-i 
clar. Doar te uiţi sau te bagi, cititorule? 

